מדרשיית עמליה

אולפנת טליה (נקראה בעבר מדרשיית עמליה) היא בית ספר תיכון דתי תורני לבנות, הפועל בשכונת גבעת מרדכי בירושלים.

אבן הפינה לבית הספר, שנקרא אז תיכון דתי ע"ש אולמן, הונחה באוגוסט 1966. בית הספר נפתח בשנת הלימודים תשל"ב 1972-1971 והוא נחנך במרץ 1972. המדרשייה נועדה להיות מקבילה דתית לבית הספר התיכון על שם מיי בויאר עבור תלמידות מצטיינות. לצד בית הספר הוקמה פנימייה עבור תלמידות מחוץ לירושלים. השם עמליה ניתן למוסד על שם אמו של הנדבן לודוויג יסלזון אשר תרם את ההון הראשוני ותמך במדרשייה במשך שנים.

מנהלה הראשון של המדרשייה היה הרב עמוס סמואל, ואחריו ניהל אותה במשך 25 שנים (1973–1998) אהרון כהן. אותו החליפה יונת למברגר, שניהלה את מדרשיית עמליה בין השנים 1999–2008. לאחר מכן ניהלו את האולפנה חסי פריאל, מירב גנץ ויעל פרג'ון. 

בעבר פעלו גם תוכנית צופיה - לימודי תיכון לעולות חדשות דוברות צרפתית, במסגרת נעל"ה, וכן תוכנית מקור חיים.

החל משנת תשע"ז מסלול הלימודים הרגיל במדרשיית עמליה החל בתהליך סגירה הדרגתי, ובמקביל מתרחב מסלול הלימודים באולפנת טליה.

כיום מדרשיית עמליה כבר אינה פועלת, ובמקום זאת פועלת אולפנת טליה עם שני מסלולים- חן (לתלמידות מחוננות הבוחרות לעשות תואר בתיכון, דרך האוניברסיטה הפתוחה) והנני-.(הכיתה פונה אל בנות המגלות רצון ונכונות להתפתח ולהתנסות בעולם המעורבות החברתית, העשייה הציבורית וההעצמה האישית-קהילתית) בעבר פעלה גם כיתת בינה.

== אולפנת טליה ==
אולפנת טליה היא אולפנה שהוקמה בשנת תשס"ט 2009 כמסלול לבנות מחוננות בתוך מדרשיית עמליה, על ידי דן בוכניק, כיום ראש החוג למחשבים במרכז האקדמי לב, וחסי פריאל. האולפנה מופעלת על ידי האגודה לקידום החינוך ירושלים.

האולפנה מחולקת לשני מסלולים:

מסלול חן - מסלול לבנות מחוננות, בו לומדות התלמידות, בנוסף לתעודת הבגרות, לימודים אקדמיים. 

- לימודים באוניברסיטה הפתוחה במסלול אקדמיה בתיכון<ref></ref> - תואר ראשון במשך ארבע שנים (כיתות ט'-י"ב), או המרה<ref></ref> של קורסים למגמות לתעודת הבגרות וצבירת נקודות זכות.

בנוסף להמרות, מגמות הלימוד לבגרות מטעם בית הספר במסלול חן הן ספרות, מחשבת, חקלאות, תושב"ע ומדעי המחשב. 

מסלול הנני - המסלול פונה אל בנות המגלות רצון ונכונות להתפתח ולהתנסות בעולם המעורבות החברתית, העשייה הציבורית וההעצמה האישית-קהילתית.

לימודי התיכון והמגורים הם בקמפוס מדרשיית עמליה. בשנת הלימודים תשע"ו 2016 נפתחה באולפנה גם חטיבת ביניים, ללא לינה.

במוסד לומדות כ-350 תלמידות ובפנימייה מתגוררות כ-130 מהן. בית הספר נוסד ומופעל על ידי האגודה לקידום החינוך ירושלים. מנהלת המוסד היא יעל פרג'ון.<ref></ref>

==קישורים חיצוניים==

* 
* [http://www.jerusalem.muni.il/rishumlebeitsefer/common/profils/profil_44517.htm חטיבת הביניים המשותפת מדרשית עמליה ומקור-חיים] באתר האינטרנט של עיריית ירושלים
* [https://web.archive.org/web/20100501164930/http://www.kidum-edu.org.il/2006/content/view/31/55/ בית הספר מדרשיית עמליה] באתר האגודה לקידום החינוך בירושלים
* [http://stender.co.il/minisite/%D7%9E%D7%93%D7%A8%D7%A9%D7%99%D7%AA-%D7%A2%D7%9E%D7%9C%D7%99%D7%94/ מדרשיית עמליה] באתר הלימודים לציבור הדתי "סטנדר" 
* [http://www.talya.amalia.manhi.org.il/BRPortal/br/P103.jsp?cat=553279 אתר אולפנת טליה]
* [http://stender.co.il/minisite/%D7%90%D7%95%D7%9C%D7%A4%D7%A0%D7%AA-%D7%98%D7%9C%D7%99%D7%94/ אולפנת טליה] באתר הלימודים לציבור הדתי "סטנדר"
* [http://www.jerusalem.muni.il/jer_sys/publish/HtmlFiles/661/results_pub_id=10189.html תעודת הערכה ופרס חינוך מנח"י תשס"ג] למדרשיית עמליה, באתר האינטרנט של עיריית ירושלים
* 

==הערות שוליים==

קטגוריה:ירושלים: בתי ספר
עמליה
קטגוריה:מוסדות האגודה לקידום החינוך ירושלים
קטגוריה:גבעת מרדכי